9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 100 της 14/26 Ιουλ. 1973 (ΦΕΚ Α΄ 158) (Διορθ. Ημαρτ. εν ΦΕΚ Α΄ 302 της 5 Νοεμ.  1973). Περί μετονομασίας εκτάκτου έδρας του Ε.Μ.Πολυτεχνείου και καθορισμού του περιεχομένου αυτής. Έχοντες υπ’ όψει : 1)Τας διατάξεις α)του άρθρ. 12 (παρ. 4) του Α.Ν. 1477/1938, β)των άρθρ. 29 και 31 της υπ’ αριθ. 11020/1972 αποφάσεως του Πρωθυπουργού (ΦΕΚ 465 τεύχ. Β΄), 2)την υπ’ αριθ. 11300/Δ/1972 απόφασιν του Πρωθυπουργού (ΦΕΚ 473 τεύχ. Β΄), 3)την πρότασιν του Συλλόγου των τακτικών καθηγητών του Ε.Μ.Πολυτεχνείου (συνεδρία 19.2.71) και 4)την υπ’ αριθ. 200/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Εθνικής Παιδείας και Θρησκευμάτων, απεφασίσαμεν και διατάσσομεν Άρθρον μόνον.- Η παρά τω Εθνικώ Μετσοβίω Πολυτεχνείω υφισταμένη κενή έκτακτος έδρα των θερμοκινητήρων και Λεβήτων μετονομάζεται από του ακαδημαϊκού έτους 1973-1974 εις έκτακτον έδραν Ατμοπαραγωγών και Θερμικών Εγκαταστάσεων έχουσα ως περιεχόμενον : Τύποι συγχρόνων Ατμοπαραγωγών, Μορφολογία και ροή ενεργείας, Ανάλυσις φυσικών φαινομένων, διαμόρφωσις των σχετικών θερμοτεχνικών υπολογισμών. Λειτουργία και ρύθμισις των Ατμοπαραγωγών. Κατασκευαστική διαμόρφωσις και εξοπλισμός, σχετική τεχνολογία. Εγκαταστάσεις Λεβητοστασίων, επεξεργασία τροφοδοτικού ύδατος, ατμοηλεκτρικά και Βιομηχανικά θερμικά Κυκλώματα, Συγκρότησις, μελέτη, λειτουργία και Οικονομία των Θερμικών Σταθμών. Γενική θεωρία των Θερμικών Μηχανών και Εγκαταστάσεων (δια σπουδαστάς του Κλάδου Ηλεκτρολόγων). Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 